|  |
| --- |
| PATVIRTINTA |
| Klaipėdos rajono savivaldybės tarybos |
| 2020 m. spalio 29 d. sprendimu Nr. T11-400 |
|  |

**KLAIPĖDOS RAJONO SAVIVALDYBĖS MOKYKLŲ MOKINIŲ INICIATYVŲ PROJEKTŲ ATRANKOS IR FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Klaipėdos rajono savivaldybės mokyklų mokinių iniciatyvų projektų atrankos ir finansavimo tvarkos aprašas (toliau – Tvarkos aprašas) nustato Klaipėdos rajono savivaldybės (toliau – Savivaldybė) biudžeto lėšomis finansuojamų Klaipėdos rajono savivaldybės mokyklose (toliau – mokyklos) besimokančių mokinių iniciatyvų projektų teikimo, vertinimo, atrankos, lėšų skyrimo ir įgyvendinimo tvarką.
2. Mokinių iniciatyvų projektų finansavimo **tikslas – skatinti mokinių iniciatyvas, tobulinti finansinio raštingumo ir verslumo įgūdžius, gilinti žinias apie mokyklos biudžeto sudarymą, didinti mokinių įsitraukimą į mokyklos veiklas ir kurti atvirą sprendimų priėmimo kultūrą.**
3. Mokinių iniciatyvų projektai turi:

3.1. būti **skirti visai mokyklos bendruomenei** (**netradicinių ugdymo aplinkų, poilsio ir interaktyvių erdvių įrengimas ar tobulinimas, ugdymo priemonių įsigijimas, išvykų, renginių organizavimas ir pan.);**

3.2. neviršyti skirtos mokyklai sumos;

3.3. **būti orientuoti į tai, ko mokykloje dar nėra arba į tai, ką mokykla turi, bet reikia atnaujinti**;

3.4. **būti nereikalaujantys išlaikymo išlaidų ar papildomos darbo jėgos jų įgyvendinimui** ir kt.

4. Mokinių iniciatyvų projektai finansuojami Savivaldybės biudžeto lėšomis iš Strateginio veiklos plano Žinių visuomenės plėtros programos priemonės ,,Mokinių verslumo ir finansinio raštingumo, projektų iniciatyvų skatinimas švietimo įstaigose“ skiriant bendrojo ugdymo mokyklai turinčiai iki:

**100 mokinių – 600 Eur;**

200 mokinių – 1000 Eur;

400 mokinių – 1500 Eur;

800 mokinių – 2000 Eur;

800 ir daugiau – 2500 Eur.

5. Tvarkos apraše vartojamos sąvokos:

5.1. **Vertinimo komisija** (toliau – Komisija) – komisija, sudaryta iš 3 mokyklos administracijos darbuotojų arba mokytojų, 2 mokyklos mokinių prezidentūros/mokinių tarybos/ kitos mokinių savivaldos atstovų.

5.2. **Mentoriai** – mokyklų mokytojai ar administracijos darbuotojai, atsakingi už mokinių iniciatyvų projektų kuravimą dalyvaujant atrankoje ir įgyvendinime. Mentorius skiria mokyklos direktorius įsakymu.

5.3. **Mokinių grupė** – mokykloje besimokančių mokinių grupė, sudaryta iš 2–5 asmenų, teikianti iniciatyvos projekto paraišką mokinių iniciatyvų projektų atrankai.

5.4. **Iniciatyvos projektas** – laike apibrėžta nekomercinė, negeneruojanti pajamų kryptingos veiklos priemonių visuma, įgyvendinama vadovaujantis Tvarkos aprašo nuostatomis.

5.5. **Iniciatyvos projekto paraiška** – pagal specialią formą parengta paraiška su priedais, kurią pateikia mokinių grupė, aprašydama iniciatyvos projektą (1 priedas).

5.6**. Vieša atranka** – mokinių balsavimas už pateiktą iniciatyvos projektą mokykloje.

**II SKYRIUS**

**INICIATYVŲ PROJEKTŲ PARAIŠKŲ TEIKIMO TVARKA**

6. Mokyklų mentoriai kasmet ne vėliau kaip iki gruodžio 10 d. informuoja mokinius apie galimybę teikti savo iniciatyvos projekto paraišką.

7. Mokyklų direktoriai kasmet ne vėliau kaip iki gruodžio 15 d. skelbia kvietimą (toliau – Kvietimas) mokinių iniciatyvų projektų paraiškoms teikti.

8. Mokinių iniciatyvos projekto paraiška teikiama vadovaujantis Tvarkos aprašu ir mokyklos Kvietime nustatyta tvarka ir terminais.

9. **Kvietimas dalyvauti mokinių inciatyvų projektų paraiškų teikime skelbiamas mokyklos skelbimų lentoje, interneto svetainėje ir socialiniuose tinkluose, jeigu mokyklos juos turi.**

10. Mokinių grupė Kvietime nustatyta tvarka ir terminais pateikia užpildytą iniciatyvos projekto paraišką (1 priedas).

11. Būtinieji reikalavimai iniciatyvų projektams:

11.1. iniciatyvos projekto įgyvendinimo vertė **ne didesnė kaip numatyta Tvarkos** aprašo 4 punkte;

11.2. iniciatyvos projekto veiklomis sukurti rezultatai turi būti orientuoti į Tvarkos aprašo 3 punkte išdėstytus siūlymus.

12. Mokinių grupė turi teisę iniciatyvos projekto paraišką atsiimti bet kuriuo metu iki viešosios atrankos paskelbimo pradžios.

13. Konsultaciją ir metodinę pagalbą mokiniams, norintiems teikti iniciatyvos projekto paraišką, teikia mentoriai.

**III SKYRIUS**

**INICIATYVŲ PROJEKTŲ PARAIŠKŲ VERTINIMAS IR ATRANKA**

14. Pagal Kvietime nustatytą tvarką, pateikti iniciatyvų projektai vertinami pasibaigus Kvietime nurodytam priėmimo terminui.

15. Pateiktų iniciatyvų projektų vertinimas vyksta dviem etapais:

15.1. administracinės atitikties vertinimas;

15.2. vieša atranka.

16. Iniciatyvų projektų administracinės atitikties vertinimą atlieka Komisija. Administracinės atitikties vertinimas atliekamas per 5 darbo dienas nuo Kvietime nurodytos paskutinės iniciatyvų projektų pateikimo dienos. Komisijos pirmininkas išrenkamas pirmojo posėdžio metu iš Komisijos narių. Komisija sprendimus priima balsų dauguma, jeigu balsai pasiskirsto po lygiai, lemiamą balsą turi Komisijos pirmininkas.

17. Administracinės atitikties vertinimo metu įvertinama, ar:

17.1. iniciatyvos projektas atitinka Tvarkos aprašo 1 priede nustatytos iniciatyvos projekto paraiškos formą;

17.2. iniciatyvos projekto paraiška užpildyta tinkamai, t. y. užpildytos visos iniciatyvos projekto paraiškos dalys;

17.3. iniciatyvos projekto paraiškoje pateiktas išlaidų pagrįstumas yra realus, skirtas iniciatyvos projekto rezultatams pasiekti;

17.4. iniciatyvos projekto veiklomis sukurti rezultatai nebus naudojami komerciniais tikslais;

17.5. iniciatyvos projektas, skirtas mokyklos, kurioje jis teikiamas, mokiniams;

17.6. iniciatyvos projekto veiklomis sukurti rezultatai atitinka Tvarkos aprašo 3 punkte numatytus siūlymus.

18. Iš visų iniciatyvų projektų, atitinkančių Tvarkos aprašo 17.1–17.6 papunkčiuose nurodytus reikalavimus, sudaromas atrinktų iniciatyvų projektų sąrašas.

19. Komisijos posėdžiai protokoluojami, o sprendimai įforminami protokoluose, kuriuos pasirašo Komisijos pirmininkas.

20. Jeigu Komisija įvertina gautą iniciatyvos projektą kaip neatitinkantį bent vieno Tvarkos aprašo 17.1–17.6 papunkčiuose nurodyto reikalavimo, Komisijos pirmininkas apie priimtą sprendimą informuoja mokinių grupę raštu per 2 darbo dienas po Komisijos posėdžio.

21. Mokyklos direktoriaus įsakymu patvirtinamas atrinktų iniciatyvų projektų sąrašas, kuriame pateikiama: projekto pavadinimas ir prašoma suma.

22. Patvirtintas sąrašas su atrinktais iniciatyvų projektais skelbiamas mokyklos skelbimų lentoje, interneto svetainėje arba socialiniuose tinkluose, jeigu mokykla juos turi.

23. **Per 5 darbo dienas nuo iniciatyvų projektų sąrašo paskelbimo dienos mokykla organizuoja viešą atrinktų iniciatyvų projektų atranką.**

24. **Organizuojant viešą atrinktų iniciatyvų projektų atranką (visuotinis susirinkimas, nuotolinis būdas, kita virtuali erdvė), mokinių grupėms sudaromos sąlygos pristatyti savo iniciatyvų projektus su lydimąją medžiaga (nuotraukos, brėžiniai, piešiniai ir pan.).**

25. **Po iniciatyvų projektų pristatymų ir aptarimų mokiniai kviečiami balsuoti ir išrinkti aktualiausius, mokyklos bendruomenei reikšmingiausius iniciatyvų projektus.**

26. **Balsavimo teisę turi mokyklos 5–10 klasių ir I–IV gimnazijos klasių mokiniai. Mokinys turi teisę balsuoti ne daugiau kaip už 3 atrinktus iniciatyvų projektus (jei yra pateiktos daugiau nei 3), atiduodamas po vieną balsą už kiekvieną iniciatyvos projektą.**

27. Suskaičiavus mokinių balsavimo rezultatus, mentorius sudaro iniciatyvų projektų sąrašą. Iniciatyvų projektų sąrašas sudaromas pagal balsavusių asmenų balsus, t. y. nuo daugiausiai balsų surinkusio iniciatyvos projekto iki mažiausiai balsų surinkusio.

28. Finansuojamų iniciatyvų projektų skaičius nustatomas atsižvelgiant į Savivaldybės skirtas lėšas mokyklai. Mentorius su iniciatyvų projektų laimėtojais aptaria iniciatyvų projektų biudžetus ir gali juos koreguoti atsižvelgiant į mokyklai skirtas lėšas.

29. Gavę daugiausia mokinių balsų iniciatyvų projektai, tvirtinami mokyklos direktoriaus įsakymu, kuriame nurodomi laimėjusių iniciatyvų projektų pavadinimai ir skirtos lėšos. Mokyklos direktoriaus įsakymo kopija pateikiama Savivaldybės administracijos Švietimo ir sporto skyriui.

30. Mokinių atrinktų iniciatyvų projektai (jų aprašymai ir vertė) skelbiami mokyklos skelbimų lentoje, interneto svetainėje, socialiniuose tinkluose, jeigu mokykla juos turi, ir kitose informacinėse priemonėse.

**V SKYRIUS**

**INICIATYVŲ PROJEKTŲ ĮGYVENDINIMAS, FINANSAVIMAS IR ATSISKAITYMAS**

31. **Atrinktus iniciatyvų projektus įgyvendina mokiniai, kuruojami mentoriaus. Iniciatyvų projektai turi būti įgyvendinti ne vėliau kaip iki einamųjų biudžetinių metų gruodžio 10 d.**

32. **Mokinių grupė** kartu su mentoriumi, įgyvendindami iniciatyvų projektą, yra **atsakingi už**:

32.1. veiklos organizavimą, jeigu iniciatyvos projektas yra susijęs su veiklomis;

32.2. pagal poreikį viešojo pirkimo, susijusio su paslaugomis ar prekėmis organizavimą;

32.3. iniciatyvų projektų rezultatų ataskaitų parengimą.

33. Iniciatyvų projektai įgyvendinami (vykdomi pirkimai ir kt.) laikantis mokyklos turimų tvarkų ir galiojančių teisės aktų.

34. Savivaldybės tarybai patvirtinus einamųjų metų biudžetą, Savivaldybės administracijos direktorius įsakymu skiria lėšas bendrojo ugdymo mokykloms vadovaudamasis šio Tvarkos aprašo 4 punktu ir atsižvelgdamas į Švietimo ir sporto skyriaus pateiktą raštą apie numatytus finansuoti bendrojo ugdymo mokyklų mokinių iniciatyvų projektus.

35. Savivaldybės skirtos lėšos iniciatyvų projektams įgyvendinti negali būti naudojamos paslaugų ar prekių apmokėjimams, nesusijusiems su tiesioginėmis iniciatyvos projekto išlaidomis, nurodytomis iniciatyvos projekto sąmatoje.

36. **Mokinių grupė po iniciatyvos projekto įgyvendinimo ne vėliau kaip per 5 darbo dienas parengia ir mokyklos administracijai pateikia Tvarkos aprašo 2 priede nustatytos formos mokinių iniciatyvos projekto rezultatų ataskaitą. Mokinių grupę konsultuoja mentorius.**

37. **Mentorius, gavęs iš mokyklos administracijos mokinių iniciatyvos projekto rezultatų ataskaitą, per 5 darbo dienas užpildo Tvarkos aprašo 3 priede nustatytos formos mokyklos mokinių iniciatyvos(-ų) projekto(-ų) rezultatų ataskaitą ir pateikia Savivaldybės administracijos Švietimo ir sporto skyriui.**

38. Mokykla nepanaudotas lėšas iki gruodžio 15 d. grąžina Savivaldybės administracijos Centrinei buhalterijai ir iki gruodžio 20 d. pateikia Biudžeto išlaidų sąmatos vykdymo ataskaitą pagal Lietuvos Respublikos finansų ministro patvirtintą forma Nr. 2.

**VI SKYRIUS**

**BAIGIAMOSIOS NUOSTATOS**

39. Mokyklos yra atsakingos už Savivaldybės skirtų lėšų tikslingą panaudojimą.

40. Tvarkos aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Klaipėdos rajono savivaldybės mokyklų mokinių iniciatyvų projektų atrankos ir finansavimo tvarkos aprašo  1 priedas |

**MOKINIŲ INICIATYVOS PROJEKTO PARAIŠKA**

2020-12-02

**1. Bendra informacija apie iniciatyvos projektą ir pareiškėją**

|  |
| --- |
| **1.1. Judriosios muzikinės pertraukos** |

|  |  |
| --- | --- |
| **1.2. Pareiškėjas** *(mokykloje besimokančių mokinių grupės, sudarytos iš 2–5 asmenų)* | |
| Emilijus Nekrošius | 7 kl, tel +37067083227 |
| Deividas Medžinskas | 7 kl, tel 863940765 |
| Jokūbas Paužolis | 7 kl, tel 867410286 |
| Nojus Šedbaras | 7 kl, tel +37068332928 |
| Lukas Lajauskas | 7 kl, tel +37064575834 |
| **1.3. Mentorius** | |
| Andrius Mizgiris | 862015334 |

**2. Iniciatyvos projekto aprašymas (santrauka)**

|  |
| --- |
| **2.1. Projekto tikslas, tikslinė grupė, sprendžiama problema** (*ne daugiau kaip pusė lapo)*  Šaltuoju metų laiku per pertraukas mokiniai retai išeina į lauką pasivaikščioti, pabėgioti ar pažaisti judriuosius žaidimus. Mokyklos vidaus erdvės tik iš dalies yra pritaikytos mokinių laisvalaikiui pertraukų metu: pirmo ir antro aukšto koridoriuose galima žaisti stalo tenisą ir stalo futbolą. Tačiau didžioji dalis mokinių laisvalaikį leidžia pasyviai – su telefonais rankose.  Mokyklos aktų salė yra pakankamai erdvi ir jauki aplinka. Įrengę joje muzikinę sistemą, galėtume sudaryti sąlygas mokiniams pertraukų metu šokti, dainuoti ir žaisti įvairius muzikinius žaidimus. Kadangi į pagrindinį mokyklos pastatą dažnai ateina ir pradinių klasių mokiniai, tai projekto tikslinė grupė būtų visi 1-10 klasių mokiniai. Tokiu būdu, dar didesnė mokyklos mokinių dalis turėtų galimybę kūrybingai ir judriai praleisti laiką pertraukų metu ir po pamokų (tie, kurie laukia autobuso) |
| **2.2. Projekto rezultatai, jų nauda mokyklos bendruomenei**  Aktyviai ir kūrybingai praleidę pertraukas mokiniai būtų labiau motyvuoti pamokinei veiklai, pagerėtų jų mokymosi rezultatai, fizinė ir emocinė sveikata. Neformaliojo aplinkoje sukurti mokinių produktai (šokis, viktorina ir pan.) būtų integruojami į mokyklos neformaliojo švietimo veiklą, renginius. |
| **2.3. Numatomos projekto veiklos, veiklų kiekybiniai ir kokybiniai rodikliai**  Judrieji muzikiniai žaidimai, šokiai, muzikinės viktorinos, renginiai. Šiose ir panašiose veiklose dalyvauja 50-60 % 1-10 klasių mokinių. |

**3. Preliminari iniciatyvos projekto sąmata**

|  |  |  |
| --- | --- | --- |
| **Išlaidų pavadinimas** | **Planuojama išlaidų suma Eur** | **Išlaidų pagrindimas** |
|  |  |  |
| **Garso kolonėlių sistema** | *820* | *3 potencialių tiekėjų apklausa* |
| **Belaidžiai mikrofonai** | *170* | *3 potencialių tiekėjų apklausa* |
|  |  |  |
|  |  |  |
|  |  |  |
| **Iš viso** | *990* |  |

**4. Iniciatyvos projekto paraiškos priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(preliminarią projekto sąmatą pagrindžiantys dokumentai, vizualizacijos, brėžiniai, schemos, rekomendacijos, ar kita informacija, papildanti projekto aprašymą)* | **Priedo lapų skaičius** |
| **1.** |  |  |
| **2.** |  |  |
| **3.** |  |  |

**5. Tvirtinu:**

5.1. Šioje iniciatyvos projekto paraiškoje ir prie jos pridėtuose dokumentuose pateikta informacija yra teisinga.

5.2. Sutinku, kad informacija apie iniciatyvos projektą būtų skelbiama viešoje erdvėje.

Mokiniai:

\_\_\_\_\_\_\_\_\_\_\_\_\_\_ Emilijus Nekrošius

(parašas) (vardas ir pavardė)

\_\_\_\_\_\_\_\_\_\_\_\_\_\_ Deividas Medžinskas

(parašas) (vardas ir pavardė)

\_\_\_\_\_\_\_\_\_\_\_\_\_\_ Jokūbas Paužuolis

(parašas) (vardas ir pavardė)

\_\_\_\_\_\_\_\_\_\_\_\_\_\_ Nojus Šedbaras

(parašas) (vardas ir pavardė)

\_\_\_\_\_\_\_\_\_\_\_\_\_\_ Lukas Lajauskas

(parašas) (vardas ir pavardė)

|  |
| --- |
| Klaipėdos rajono savivaldybės mokyklų mokinių iniciatyvų projektų atrankos ir finansavimo tvarkos aprašo  2 priedas |

**MOKINIŲ INICIATYVOS PROJEKTO REZULTATŲ ATASKAITA**

**2020-11-16**

\_\_\_\_\_\_\_\_\_\_\_\_\_\_\_\_\_\_\_\_\_

(data)

**1. Bendra informacija apie įgyvendintą iniciatyvos projektą ir jo vykdytojus**

|  |
| --- |
| **1.1. Mokyklos muzikinis skambutis ir garsikalbis** |

|  |  |
| --- | --- |
| **1.2. Projekto vykdytojai** *(mokykloje besimokančių mokinių grupės, sudarytos iš 2–5 asmenų)* | |
| |  |  | | --- | --- | | Emilijus Nekrošius | 7 kl, | | Deividas Medžinskas | 7 kl, | | Jokūbas Paužolis | 7 kl, | | Nojus Šedbaras | 7 kl, | | Lukas Lajauskas | 7 kl, | | |
|  | |
|  | |
|  | |
|  | |
| **1.3. Mentorius** | |
| Vardas ir pavardė (dėstomas dalykas) | kontaktai |

**2. Iniciatyvos projekto pasiekimai (trumpa santrauka)**

|  |  |  |
| --- | --- | --- |
| **Projekto tikslas** | | |
| Motyvuoti mokytojus ir mokinius būtį linksmesniais pamokose ir pertrauku metu. | | |
| **Projekto nauda mokyklos bendruomenei** | | |
| **Bus smagiau eiti į pamokas, žinosim svarbias naujienas, žinias** | | |
| **Įvykdytos veiklos** | **Kokybiniai rezultatai** | **Kiekybiniai rezultatai** |
|
|  |  |  |
|  |  |  |
|  |  |  |

**3. Informacija apie iniciatyvos projekto viešinimą įgyvendinimo laikotarpiu**

|  |  |  |
| --- | --- | --- |
| **Tikslinė grupė** | **Informavimo tikslas ir būdas** | **Informavimo laikas** |
| **Vardai paminėti viršuje** | **Kad mes galėtume gauti lėšas** |  |

**4. Iniciatyvos projekto sąmatos įgyvendinimas**

|  |  |
| --- | --- |
| **Suplanuota lėšų** | **Įsisavinta lėšų** |
| 600eur | 0 eur |

**5. Iniciatyvos projekto įgyvendinimą pagrindžiantys priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(veiklos dalyvių sąrašai, susitikimų sąrašai, veiklos įgyvendinimo faktą patvirtinanti vaizdinė medžiaga (fotografijos, vaizdo įrašai ir pan.)* | **Priedo lapų skaičius** |
| **1.** |  |  |
| **2.** |  |  |
| **3.** |  |  |

Mokiniai:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

|  |
| --- |
| Klaipėdos rajono savivaldybės mokyklų mokinių iniciatyvų projektų atrankos ir finansavimo tvarkos aprašo  3 priedas |

**\_Plikų J. Labūtytės\_pagrindinė mokykla\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MOKINIŲ INICIATYVOS (INICIATYVŲ) PROJEKTO**

**(Bendrojo ugdymo mokyklos pavadinimas)**

**(PROJEKTŲ) REZULTATŲ ATASKAITA**

**2020-11-16**

\_\_\_\_\_\_\_\_\_\_\_\_\_\_\_\_\_\_\_\_\_

(data)

**1. Informacija apie įgyvendintus mokinių iniciatyvų projektus**

|  |
| --- |
| **1.1. Mokyklos muzikinis skambutis ir garsikalbis** |

|  |
| --- |
| **1.2. 7 kl 4 mokyniai** |

**2. Iniciatyvos projekto pasiekimai (trumpa santrauka)**

|  |  |  |
| --- | --- | --- |
| **Projekto tikslas** | | |
| Motyvuoti mokytojus ir mokinius būtį linksmesniais pamokose ir pertrauku metu. | | |
| **Projekto nauda mokyklos bendruomenei** | | |
| **Bus smagiau eiti į pamokas, žinosim svarbias naujienas, žinias** | | |
| **Įvykdytos veiklos** | **Kokybiniai rezultatai** | **Kiekybiniai rezultatai** |
|
|  |  |  |
|  |  |  |
|  |  |  |

**3. Iniciatyvos projekto biudžetas**

|  |  |
| --- | --- |
| **Suplanuota lėšų** | **Įsisavinta lėšų** |
| 600eur | 0eur |

Mentorius:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)